Na podlagi 24. člena Zakona o kmetijstvu (Uradni list RS, št. 45/08, [57/12](http://www.uradni-list.si/1/objava.jsp?urlurid=20122416), [90/12](http://www.uradni-list.si/1/objava.jsp?urlurid=20123528) - ZdZPVHVVR in [26/14](http://www.uradni-list.si/1/objava.jsp?urlurid=20141069)), Pravilnika o ohranjanju in spodbujanju razvoja kmetijstva in podeželja v Občini Žužemberk za programsko obdobje 2015-2020 (Uradni list RS, št. 60/2015) in Odloka o proračunu Občine Žužemberk za leto 2017 (Uradni list RS, št. 88/2016) Občina Žužemberk objavlja

**JAVNI RAZPIS ZA DODELITEV FINANČNIH SREDSTEV ZA OHRANJANJE IN RAZVOJ KMETIJSTVA IN PODEŽELJA V OBČINI ŽUŽEMBERK V LETU 2017**

1. **PREDMET JAVNEGA RAZPISA**

Občina Žužemberk razpisuje nepovratna finančna sredstva za ohranjanje in razvoj kmetijstva in podeželja za leto 2017 višini 40.000 EUR po shemi državnih pomoči v kmetijstvu, skladno z Uredbo komisije (EU) št. 702/2014. Sredstva bodo razdeljena glede na dejansko realizacijo proračuna.

1. **OKVIRNA VIŠINA RAZPISANIH SREDSTEV**

|  |  |
| --- | --- |
| **Vrsta ukrepa/podukrepa – po pravilniku** | **Višina sredstev** |
| UKREP 1  Pomoč za naložbe v opredmetena ali neopredmetena sredstva na kmetijskih gospodarstvih v zvezi s primarno kmetijsko proizvodnjo  Podukrep 1.1 Posodabljanje kmetijskih gospodarstev  Podukrep 1.2 Urejanje kmetijskih zemljišč in pašnikov | 35.000 EUR  5.000 EUR |

1. **UKREPI**

**UKREP 1: Pomoč za naložbe v opredmetena ali neopredmetena sredstva na kmetijskih gospodarstvih v zvezi s primarno kmetijsko proizvodnjo**

Namen ukrepa/podukrepov

1. Z naložbo se skuša doseči vsaj enega od naslednjih ciljev:

* Izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje;
* Izboljšanje naravnega okolja, higienskih razmer ali standardov za dobrobit živali, če zadevna naložba presega veljavne standarde Unije;
* Vzpostavljanje in izboljšanje infrastrukture, povezane z razvojem, prilagajanjem in modernizacijo kmetijstva, vključno z dostopom do kmetijskih zemljišč, komasacijo in izboljšanjem zemljišč, oskrbo in varčevanjem z energijo in vodo.

1. Pomoč se ne dodeli za:

* nakup proizvodnih pravic;
* nakup in zasaditev letnih rastlin;
* dela v zvezi z odvodnjavanjem;
* nakup živali in samostojen nakup kmetijskih zemljišč;
* naložbe za skladnost s standardi Unije, z izjemo pomoči, dodeljene mladim kmetom v 24 mesecih od začetka njihovega delovanja;
* za že izvedena dela, razen za izdelavo projektne dokumentacije;
* investicije, ki se izvajajo izven območja občine;
* investicije, ki so financirane iz drugih javnih virov Republike Slovenije ali EU, vključno s sofinanciranjem prestrukturiranja vinogradov;
* stroške, povezane z zakupnimi pogodbami;
* davke, razne takse in režijske stroške;
* obratna sredstva.

**Podukrep 1.1 Posodabljanje kmetijskih gospodarstev**

Pomoč se lahko dodeli za naložbe v živinorejsko in rastlinsko proizvodnjo na kmetijskih gospodarstvih.

Upravičeni stroški:

* stroški izdelave projektne dokumentacije za novogradnjo (rekonstrukcijo) hlevov in gospodarskih poslopij na kmetijskem gospodarstvu;
* stroški gradnje, rekonstrukcije ali adaptacije hlevov in gospodarskih poslopij na kmetijskem gospodarstvu, ki služijo primarni kmetijski proizvodnji ter ureditev izpustov (stroški materiala in storitev);
* stroški nakupa kmetijske mehanizacije;
* stroški opreme hlevov in gospodarskih poslopij;
* stroški nakupa rastlinjaka, montaže ter opreme v rastlinjaku;
* stroški nakupa in postavitev zaščite pred neugodnimi vremenskimi razmerami (protitočne mreže…);
* stroški nakupa računalniške programske opreme, patentov, licenc, avtorskih pravic in blagovnih znamk;
* stroški nakupa trajnih rastlin.

Upravičenci do pomoči so:

* kmetijska gospodarstva, vpisana v register kmetijskih gospodarstev, ki ležijo na območju občine, oziroma katerih naložba se izvaja na območju občine;
* dejavnost primarne kmetijske proizvodnje opravljajo na najmanj 2 ha primerljivih kmetijskih površin.

Pogoji za pridobitev:

* predložitev ustreznega dovoljenja za izvedbo investicije, če je s predpisi s področja gradnje objektov to potrebno;
* projektno dokumentacijo za izvedbo naložbe ter dokazila o teh stroških, kadar so upravičeni do sofinanciranja;
* za naložbo, ki mora biti v skladu z določili 14(5) člena Uredbe 702/2014, mora biti presoja vplivov na okolje, če je le ta potrebna, predložena z vlogo za pridobitev pomoči;
* ponudbo oziroma predračun za načrtovano naložbo;
* zbirna vloga (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel;
* mnenje o upravičenosti in ekonomičnosti investicije, ki ga pripravi pristojna strokovna služba (kmetijsko svetovalna služba).

Intenzivnost pomoči:

* do 50 % upravičenih stroškov naložb na kmetijskih gospodarstvih.

Najvišji skupni znesek za posamezno naložbo na kmetijskem gospodarstvu lahko znaša do 3.000 EUR.

Vlogo za pomoč v okviru tega ukrepa predloži nosilec kmetijskega gospodarstva.

**Podukrep 1. 2 Urejanje kmetijskih zemljišč in pašnikov**

Pomoč se lahko dodeli za namen urejanja kmetijskih zemljišč in pašnikov.

Upravičeni stroški:

* stroški izdelave načrta ureditve kmetijskega zemljišča (nezahtevne agromelioracije, pašniki);
* stroški izvedbe del za nezahtevne agromelioracije;
* stroški nakupa opreme za ograditev in pregraditev pašnikov z ograjo;
* stroški nakupa opreme za ureditev napajališč za živino.

Upravičenci do pomoči:

* posamezna kmetijska gospodarstva in ali več kmetijskih gospodarstev, vključenih v skupno naložbo (pašna skupnost, agrarna skupnost…);
* kmetijska gospodarstva, vpisana v register kmetijskih gospodarstev, ki ležijo na območju občine, oziroma katerih naložba se izvaja na območju občine;
* dejavnost primarne kmetijske proizvodnje opravljajo na najmanj 2 ha primerljivih kmetijskih površin.

Pogoji za pridobitev:

* ustrezna dovoljenja oziroma projektna dokumentacija za izvedbo naložbe ter dokazila o teh stroških, kadar so upravičeni do sofinanciranja;
* predračun stroškov, za katere se uveljavlja pomoč;
* kopija katastrskega načrta in program del, ki ga pripravi pristojna strokovna služba, kadar je predmet podpore ureditev kmetijskih zemljišč ali nezahtevna agromelioracija;
* dovoljenje lastnika zemljišča za izvedbo naložbe v primeru zakupa zemljišča;
* zbirna vloga (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel.

Intenzivnost pomoči:

* do 50 % upravičenih stroškov naložb na kmetijskih gospodarstvih.

Najvišji skupni znesek za posamezno naložbo na kmetijskem gospodarstvu lahko znaša do 3.000 EUR.

Vlogo za pomoč v okviru tega ukrepa predloži nosilec kmetijskega gospodarstva oziroma pooblaščena oseba, ki jo pooblastijo vsi nosilci kmetijskih gospodarstev, ki so vključeni v skupno naložbo.

1. **VSEBINA VLOGE**

Vlagatelji izpolnijo in oddajo vlogo s prilogami (navedenimi v javnem razpisu) na sedežu Občine Žužemberk, Grajski trg 33, 8360 Žužemberk, in sicer obvezno na predpisanem obrazcu »Vloga za sofinanciranje programov na področju kmetijstva v občini Žužemberk v letu 2017«, ki jo dobijo v sprejemni pisarni občine in na spletni strani [www.zuzemberk.si](http://www.zuzemberk.si)

1. **OBRAVNAVA VLOG**

Odpiranje vlog bo javno. Odpiranje vlog ter popolne in pravočasno prispele vloge bo izvedla in obravnavala strokovna komisija, imenovana s strani župana Občine Žužemberk.

Vloge, ki jih ne bo vložila upravičena oseba ali vloge, ki ne bodo pravočasne, bodo izločene iz nadaljnjega postopka. Komisija bo opravila pregled prispelih vlog in jih ocenila na podlagi pogojev in meril, ki so navedeni v javnem razpisu.

Če komisija ugotovi, da je vloga nepopolna, pristojna strokovna služba občinske uprave na predlog komisije pozove prosilca, da jo v roku 8 dni dopolni. Če prosilec vloge v določenem roku ne dopolni ali v tem roku ne zaprosi za podaljšanje roka oziroma pristojnega organa ne obvesti o nastalih objektivnih okoliščinah, se vloga s sklepom kot nepopolna zavrže.

Delež sofinanciranja po posameznih ukrepih za leto 2017 bo komisija določila glede na število prispelih popolnih in upravičenih vlog, višino upravičenih stroškov ter višino razpoložljivih razpisanih sredstev.

O dodelitvi sredstev upravičencem na predlog strokovne komisije, odloča direktor občinske uprave. Upravičencem bo izdan sklep o višini odobrenih sredstev za posamezni ukrep. Medsebojne obveznosti med občino in prejemnikom pomoči se uredijo s pogodbo.

Upravičencem se sredstva iz proračuna občine izplačajo na podlagi zahtevka.

Zahtevek mora vsebovati naslednjo dokumentacijo:

* dokazila o plačilu obveznosti (račun, dokazilo o plačilu)

Rok za oddajo zahtevka s prilogami je 30.11.2017.

V primeru, da upravičenec ne bo črpal že odobrena sredstva (brez vložitve zahtevka z dokazili), ne more pridobiti sredstev na naslednjih dveh javnih razpisih za dodelitev finančnih sredstev za ohranjanje in razvoj kmetijstva in podeželja v Občini Žužemberk, razen v primeru višje sile.

1. **ROK ZA PRIJAVO NA JAVNI RAZPIS**

Vloge se oddajo osebno v sprejemni pisarni občine, Grajski trg 33 ali pošljejo na naslov: Občina Žužemberk, Grajski trg 33, 8360 Žužemberk, **do vključno 5.5.2017** oz. morajo biti najpozneje ta dan oddane na pošti kot priporočena pošiljka.

Vloga mora biti oddana v zaprti kuverti ter ustrezno označena. Na sprednji strani kuverte mora biti izpisano:

**»NE ODPIRAJ – PRIJAVA NA JAVNI RAZPIS – kmetijstvo 2017, ukrep št. \_\_\_\_\_\_\_\_!«.**

Na hrbtni strani kuverte morajo biti navedeni podatki o vlagatelju: ime in priimek ter naslov (če gre za fizično osebo) oz. naziv in naslov (če gre za pravno osebo).

Oddaja vloge pomeni, da se vlagatelj strinja z vsemi pogoji javnega razpisa.

**V primeru, da bo priliv sredstev v občinski proračun v letu 2017 manjši od načrtovanega, si Občina Žužemberk pridružuje pravico, da razdeli sredstva v manjšem obsegu od navedenih.**

1. **RAZPOREDITEV SREDSTEV**

V kolikor bo za posamezen ukrep prispelo manjše število vlog kot je razpisanih sredstev, se prosta sredstva lahko prerazporedijo na drug ukrep znotraj okvira javnega razpisa.

Številka: 330-3/2017-1 Župan:

Datum: 5.4.2017 Franc Škufca